CELEX: 32015D0027
Language: bg
Date: 2015-01-07 00:00:00
Title: Решение за изпълнение (ЕС) 2015/27 на Комисията от 7 януари 2015 година за публикуване с ограничение в Официален вестник на Европейския съюз на позоваване на стандарт EN 474-1:2006+A4:2013 за машини за земни работи съгласно Директива 2006/42/ЕО на Европейския парламент и на Съвета  Текст от значение за ЕИП

8.1.2015   
            
            
               BG
            
            
               Официален вестник на Европейския съюз
            
            
               L 4/24
            
         РЕШЕНИЕ ЗА ИЗПЪЛНЕНИЕ (ЕС) 2015/27 НА КОМИСИЯТА
   от 7 януари 2015 година
   за публикуване с ограничение в Официален вестник на Европейския съюз на позоваване на стандарт EN 474-1:2006+A4:2013 за машини за земни работи съгласно Директива 2006/42/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 10 от нея,
   като взе предвид становището на Комитета, учреден по силата на член 22 от Регламент (ЕС) № 1025/2012 на Европейския парламент и на Съвета от 25 октомври 2012 година относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (2),
   като има предвид, че:
   
               (1)
            
            
               В случаите когато даден национален стандарт, транспониращ хармонизиран стандарт, препратка към който е публикувана в Официален вестник на Европейския съюз, обхваща едно или повече съществени изисквания за опазване на здравето и за безопасност, посочени в приложение I към Директива 2006/42/ЕО, се счита по презумпция, че машината, конструирана в съответствие с този стандарт, отговаря на съответните съществени изисквания за опазване на здравето и за безопасност.
            
         
               (2)
            
            
               Едно лице е подало две петиции до Европейския парламент, в които се посочват трудови злополуки със смъртен изход в Германия с машини за земни работи, като се твърди, че злополуките са били свързани с недостатъчна видимост от мястото за управление. Съответните машини са били проектирани съгласно хармонизиран стандарт EN 474-1 „Машини за земни работи. Безопасност. Част 1: Общи изисквания“.
            
         
               (3)
            
            
               Поради това хармонизираният стандарт EN 474-1:2006+A4:2013 „Машини за земни работи. Безопасност. Част 1: Общи изисквания“, препратка към който беше публикувана за първи път в Официален вестник на Европейския съюз на 28 ноември 2013 г. (3), беше разгледан от Комисията заедно с представители на Комитета, учреден съгласно член 22 от Директива 2006/42/ЕО. Заключението беше, че машините за земни работи, проектирани и произведени съгласно стандарта, не осигуряват на водача достатъчна видимост, за да работи с машината без опасност за себе си или за трети лица.
            
         
               (4)
            
            
               Вследствие на това Комисията заключи, че хармонизираният стандарт EN 474-1:2006+A4:2013 не отговаря на съществените изисквания за опазване на здравето и за безопасност, предвидени в точки 1.2.2 Устройства за управление (видимост на опасните зони при пускане в действие) и 3.2.1. Място за управление (видимост при работа) от приложение I към Директива 2006/42/ЕО.
            
         
               (5)
            
            
               С оглед на необходимостта от подобряване на аспектите по безопасността на стандарт EN 474-1:2006+A4:2013 и докато бъде извършена подходяща преработка на този стандарт, публикуването в Официален вестник на Европейския съюз на позоваване на стандарт EN 474-1:2006+A4:2013 следва да се придружава от съответно предупреждение,
            
         ПРИЕ НАСТОЯЩОТО РЕШЕНИЕ:
   Член 1
   Позоваването на стандарт EN 474-1:2006+A4:2013„Машини за земни работи. Безопасност. Част 1: Общи изисквания“ се публикува в Официален вестник на Европейския съюз с формулираното в приложението ограничение.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 7 януари 2015 година.
      
         
            За Комисията
         
         
            Председател
         
         Jean-Claude JUNKER
      
   
   
      (1)  ОВ L 157, 9.6.2006 г., стр. 24.
   
      (2)  ОВ L 316, 14.11.2012 г., стр. 12.
   
      (3)  ОВ C 348, 28.11.2013 г., стр. 5.
   
      ПРИЛОЖЕНИЕ
      СЪОБЩЕНИЕ НА КОМИСИЯТА ВЪВ ВРЪЗКА С ПРИЛАГАНЕТО НА ДИРЕКТИВА 2006/42/ЕО
      (Публикуване на заглавията и номерата на хармонизирани стандарти съгласно законодателството на Съюза за хармонизация)
      
                  ЕОС (1)
                  
               
               
                  Заглавие и номер на хармонизирания стандарт
                  (и референтен документ)
               
               
                  Първо публикуване в ОВ
               
               
                  Номер на заменения стандарт
               
               
                  Дата на прекратяване на презумпцията за съответствие на заменения стандарт
                  Забележка 1
               
            
                  CEN
               
               
                  EN 474-1:2006+A4:2013
                  „Машини за земни работи. Безопасност. Част 1: Общи изисквания“.
               
               
                  28.11.2013 г.
               
               
                  EN 474-1:2006+A3:2013
                  Забележка 2
               
               
                  Изтекла дата
                  28.11.2013 г.
               
            
                  
                     Предупреждение: настоящото публикуване не се отнася за точка 5.8.1 Видимост — поле на видимост на водача от стандарта, чието прилагане не води до презумпция за съответствие със съществените изисквания за опазване на здравето и за безопасност съгласно точка 1.2.2 и 3.2.1 от приложение I към Директива 2006/42/ЕО.
               
            
                  Забележка 1:
               
               
                  обикновено датата на прекратяване на презумпцията за съответствие съвпада с датата на отменяне, определена от Европейската организация за стандартизация, но се обръща внимание на потребителите на тези стандарти, че в някои изключителни случаи тези дати могат да не съвпадат.
               
            
                  Забележка 2:
               
               
                  новият (или измененият) стандарт има същия обхват като заменения стандарт. На посочената дата замененият стандарт престава да осигурява презумпция за съответствие със съществените или други изисквания на съответното законодателство на Съюза.
               
            
         (1)  ЕОС: Европейска организация за стандартизация:
      
                  —
               
               
                  CEN: Avenue Marnix 17, B-1000, Brussels, тел. 32 2 5500811; факс + 32 2 5500819 (http://www.cen.eu).